ΜΙΑ ΣΕΙΡΑ ΤΟΥ NETFLIX
ΔΕΚΑ ΧΡΟΝΙΑ ΝΩΡΙΤΕΡΑ
Ήρεμα.
Με την ησυχία σου.
-Είναι τεράστιος. -Μα δεν φτουράει μπροστά στη σφαίρα.
Αρκεί μια καθαρή βολή στην καρδιά,
για να πέσει και το μεγαλύτερο θηρίο.
Αδύνατον.
Σώπα, θα υπάρξουν πολλές ευκαιρίες.
Πάντα αποτυγχάνω.
Σαν να ακούω τι θα πει ο Μπένεντικτ.
-Κι ο Κόλιν. -Ένας λόγος παραπάνω για να συνεχίσεις.
Θα είναι ανυπόφοροι.
Δείξε μου πώς να το κάνω αυτό!
Έλα.
Έχει να κάνει κυρίως με την αυτοπεποίθηση.
Σου φάνηκε πολύ μεγάλο
πριν καν πατήσεις τη σκανδάλη.
Θα μάθεις. Θα μάθεις εν καιρώ.
Το παρουσιάζεις εύκολο.
Δεν σε ταράζει τίποτα, έτσι;
Η μητέρα σου θα είχε αρκετά να πει περί αυτού.
Κανείς δεν μπορεί να δει το καλύτερό σου,
αν δεν τον αφήσεις να δει το χειρότερο.
Παρεμπιπτόντως, θα της άρεσαν αυτά.
Δεν είναι υπέροχα;
Η Δάφνη θα ζηλέψει αν δεν λάβει κι εκείνη.
Αυτή η παλιο…
Πατέρα;
Με τσίμπησε.
Τι…
Πατέρα;
Τι συμβαίνει;
Πατέρα!
Τι;
-Δεν μπορώ να… -Βοήθεια!
Ας έρθει κάποιος! Βοήθεια!
Πατέρα!
Βοήθεια!
Τι έγινε;
Δεν ξέρω!
Μέλισσα ήταν; Μάλλον.
Μέλισσα; Έντμουντ.
-Έντμουντ, πάρε αναπνοή. -Δεν μπορώ…
Όχι.
Μη, σε παρακαλώ. Μη μ' αφήνεις.
Όχι, Έντμουντ!
Μη μ' αφήνεις!
Μη!
Θεέ μου!
Τα παιδιά.
Δεν πρέπει να τον δουν.
Άντονι!
Πήγαινε!
Όλοι ξέρουμε τι προσπάθεια καταβάλλει μια νεαρά
επιδιώκοντας μια πρόταση γάμου.
Κι απ' ό,τι φαίνεται, μπορεί να φτάσει και πολύ μακριά.
Ο λόρδος Άντονι Μπρίτζερτον φαίνεται ότι πλησιάζει
στο να επιλέξει υποκόμισσα,
και γι' αυτό κάλεσε το διαμάντι μας
σε εκδρομή στην πατρογονική του οικία, στο Όμπρεϊ Χολ.
Ίσως φορέσω το ροζ μεταξωτό στο δείπνο.
Θα αρέσει στον λόρδο;
Ασφαλώς, αδερφούλα.
Μη σε απασχολεί η συμπάθεια του υποκόμη, δις Εντουίνα.
Είναι καλό σημάδι το ότι μας κάλεσε να περάσουμε λίγες μέρες
με την οικογένειά του, προτού έρθει ο υπόλοιπος καλός κόσμος.
Ίσως να ανακοινώσεις τον αρραβώνα τότε.
Θα με εξετάσει, για να δει πώς θα είμαι ως υποκόμισσα.
Όχι μόνο εκείνος.
Κι εσύ πρέπει να δεις αν ο λόρδος είναι αυτό που θες από ένα ταίρι.
Πράγματι.
Θα έχουμε όλοι το μυαλό μας ανοιχτό αυτήν τη βδομάδα.
-Θα είμαι η προσωποποίηση της προσήνειας. -Πολύ καλά. Ροζ για το δείπνο, λοιπόν.
Ο αέρας της εξοχής καθαρίζει το μυαλό κι αναζωογονεί το σώμα.
Μήπως αυτή θα 'ναι η ύστατη ριπή
που θα ωθήσει τον υποκόμη στο χείλος της πρότασης;
Βέβαια, οι πιο τυχερές που παραμένουν στην πόλη
θα πρέπει να βρουν άλλους περισπασμούς
απουσία των πιο πολύτιμων λίθων τους.
Σταμάτα να πηγαινοέρχεσαι, Πενέλοπι, θα ανακατευτώ.
Συγγνώμη, μητέρα.
Έχουμε πολλά να κάνουμε πριν πάμε στους Μπρίτζερτον.
Θα πάμε στη μοδίστρα μετά το πρόγευμα.
Σήμερα;
Θα κάνετε επισκέψεις, άρχοντά μου;
Κάπου συγκεκριμένα;
-Έλεγα να πάω στη Γουάιτ. -Εξαιρετική ιδέα.
Σίγουρα θα σας κάνουν καλή συντροφιά οι κύριοι εκεί.
Καλημέρα σας.
Θα έπρεπε να χαίρομαι που δεν κορτάρει ήδη τη μέλλουσα σύζυγο.
Είναι θέμα χρόνου να φέρει
κάποια όμορφη νεαρή που θα μας πετάξει στον δρόμο.
Ίσως τη δίδα Άξμπριτζ.
Αυτή κι αν είναι παιδούλα.
Βάρλεϊ. Δεν βοηθάς.
Πρέπει να βρούμε κάποια
εύπλαστη.
Κάποια που να μην της κόβει
και να μη σκαμπάζει από διαχείριση νοικοκυριού.
Αυτό θα μας ωφελούσε ιδιαιτέρως.
Το θέμα είναι…
πού;
Θέλω το δωμάτιο της Φίλιπα.
Δεν είναι δίκαιο που έχει το μεγαλύτερο.
Τι;
Λέγαμε τι περιζήτητος γαμπρός θα ήταν ο λόρδος Φέδερινγκτον.
-Για ποια; -Για σένα.
Είναι ξάδερφος.
Πενέλοπι.
Αφού είναι.
Κι από πότε αποτελεί πρόβλημα αυτό;
Δεν σπανίζει ο γάμος με εξάδελφο.
Είναι αρχοντικό. Δείτε τη βασιλική οικογένεια.
Άλλωστε, είναι τέταρτος ξάδερφός σου.
Δεν θες να γίνεις κυρά αυτού του σπιτικού, Προύντενς;
Να παραθέτεις γεύματα και χορούς, να σε ζηλεύουν όλες οι φίλες σου;
-Θα είχα τέτοια εξουσία; -Αν το θες.
Θα τον γοητεύσεις
με λίγη βοήθεια.
Θα χρειαστείς μερικά καινούρια φορέματα
για να φαίνεσαι πιο ελκυστική.
Γιατί;
Μην ανησυχείς εσύ. Πάμε στη μοδίστρα!
Αδερφή!
Πολύ χαίρομαι που κατάφερες να έρθεις.
Δεν θα στερούσα απ' τον Όγκι
να δει τη μητέρα του να κερδίζει στο παιχνίδι μας.
-Για δεύτερη συνεχή χρονιά. -Πώς τα λέει η δούκισσα!
Παραμένω Μπρίτζερτον.
Έλα να δεις το μωρό, Ελοΐζ.
Γιατί; Έχει αλλάξει;
Πήρε λίγο ύψος, έτσι δεν είναι;
Ποια είναι εδώ;
Καρδούλα μου.
-Έτσι. -Ναι.
-Έτσι μπράβο. Ορίστε. -Όχι.
Μη σε απασχολεί η θεία Ελοΐζ.
Την απασχολεί τόσο το διάβασμα, που δεν προσέχει τίποτε άλλο.
Ώρα για ύπνο;
Ο θείος Κόλιν θα σε νανουρίσει με τις ιστορίες απ' τα ταξίδια του.
Ναι, μου λείπει ήδη η ηρεμία κι η μοναξιά των ελληνικών νήσων.
Απολαμβάνεις τη σύντομη ανάπαυλα
απ' τις άγριες αγέλες των επιδιωκουσών τον γάμο νεαρών;
Κάθε άλλο, αδερφή.
Κάλεσα μια τέτοια νεαρά και την οικογένειά της να έρθουν σήμερα.
-Ο Άντονι κάλεσε νεαρά στο Όμπρεϊ Χολ; -Ναι, κι είναι αξιαγάπητη.
Μα την αλήθεια!
Ανυπομονώ να γνωρίσω εκείνη που σου έκλεψε την καρδιά.
Πώς είναι;
Η δις Εντουίνα είναι η προσωποποίηση της χάρης και της ομορφιάς.
Δυστυχώς, έχει μια εκνευριστική αδερφή που έχρισε εαυτόν κάτι σαν προστάτιδα.
Πρέπει να με βοηθήσετε να τις κερδίσω και τις δύο,
αν είναι να βρω νύφη.
Ζητάς και βοήθεια. Σε γοήτευσε πραγματικά αυτή η δεσποινίδα.
Ή η αδερφή αποτελεί αξεπέραστο εμπόδιο.
Μη φοβάσαι, Άντονι.
Μιας και με βοήθησες τόσο πέρυσι,
είναι δίκαιο να ανταποδώσω.
Υπόσχεση ή απειλή;
Το λοιπόν,
ο μόνος λόγος για να αντέξω τέτοιο ταξίδι
είναι για να δω τον γιο του αδεξιμιού μου.
Γεια σου.
Κι εμείς χαιρόμαστε, λαίδη Ντάνμπερι.
Εξοχότατη.
Λαίδη Μαίρη.
-Πόσο χαίρομαι. -Ευχαριστούμε πολύ.
-Η θυγατέρα μου, η Εντουίνα, θα θυμάστε. -Βεβαίως.
-Κι η άλλη σας θυγατέρα. -Η Κέιτ, η μεγάλη.
Χαμογελάτε.
-Πετυχαίνει το σχέδιο να σας κερδίσω. -Χαμογελούσα λόγω της θέας.
Την οποία τώρα εμποδίζετε.
-Φέρατε και τον σκύλο. -Ναι.
Ο Νεύτωνας ψυχολογεί ανθρώπους.
Βλέπετε;
Να μου το θυμηθείτε.
Μέχρι να φύγετε, θα έχει βελτιωθεί η γνώμη σας για μένα.
Κι η δική του.
Δεν σας θεωρούσα αισιόδοξο.
Εφόσον το σχέδιο χειραγώγησής μου είναι πλέον φανερό,
φαντάζομαι ότι θα ήταν όντως βελτίωση.
Πρέπει να είστε η δεσποινίς Εντουίνα.
Όχι.
Είναι η αδερφή της.
Η δεσποινίς Κέιτ Σάρμα.
Συγγνώμη, δεσποινίς Σάρμα.
Κολακευμένη, Εξοχότατη.
Επιτρέψτε μου να σας συστήσω την αδερφή μου.
Τιμή μου, Εξοχότατη.
Δεσποινίς Εντούινα, αυτό είναι το Όμπρεϊ Χολ.
Πανέμορφο σπίτι.
Ευχαριστούμε που μας καλέσατε.
Ανυπομονώ να περάσω χρόνο με εσάς και την οικογένειά σας.
Θα κουραστήκατε απ' το ταξίδι. Κυρία Γουίλσον.
Συνοδέψτε τις καλεσμένες στα δωμάτια για να φρεσκαριστούν.
-Και να ετοιμαστούν για τη μάχη. -Πράγματι.
Τι εννοείτε;
Μην της δίνετε σημασία.
Η εξοχή την ενθουσιάζει.
Το ίδιο κι εμένα.
Μητέρα;
Ώρα να μου δώσεις κάτι.
-Δηλαδή, είσαι αποφασισμένος; -Ξεκαθάρισα τις προθέσεις μου.
Ωστόσο, δεν χρειάζεται βιασύνη για κάτι τόσο σημαντικό.
Ακόμα δεν έχουν ξεπακετάρει.
Εκμεταλλεύσου την ευκαιρία για να γνωριστείτε.
Περιττό.
Η δις Εντουίνα θα γίνει ιδανική υποκόμισσα.
Πολλές αναμνήσεις σ' αυτό το σπίτι.
Καλές και κακές.
Ελπίζω να έχεις καθαρό μυαλό.
Χρόνια ήθελες να παντρευτώ.
Και τώρα θες να περιμένω;
Δεν είπα αυτό.
Θέλω μόνο να είσαι σίγουρος.
Άρχοντά μου;
Άρχοντά μου, να ξεκινήσουμε τις διαδικασίες;
Πρέπει να καλέσουμε τον ιερέα,
να παραγγείλουμε το φέρετρο.
Συγγνώμη, σχετικά με τη σορό…
Να τη βγάλω απ' το δωμάτιο;
Είναι κι οι επιστολές.
-Οι επιστολές; -Ενημέρωσης του θανάτου.
Όχι μόνο στους συγγενείς, σε όλο το χωριό.
Να καλέσουμε τον γιατρό. Είναι σε κατάσταση υστερίας.
Πρέπει να σας ρωτήσω.
Έχετε τα κλειδιά του γραφείου του;
-Τα ψάχνουμε. -Είναι επικίνδυνο στην κατάστασή της.
Θα μαζέψω τα πράγματα της μητέρας σας, αλλά σε ποιο δωμάτιο να τα πάω;
Γιατί να μετακινηθεί;
Γιατί τώρα είναι δικό σας το δωμάτιο.
Εσείς είστε πλέον ο υποκόμης.
Τώρα θα δει ο Κόλιν. Την άλλη φορά, το είχε βάλει δίπλα στις κατσίκες.
Ποιοι είναι οι κανόνες;
Το παλ μαλ δεν αφορά τόσο τους κανόνες, παρά τον σκοπό.
Να περνάει η μπάλα απ' το τέρμα.
Κερδίζει ο πρώτος που θα περάσει το τελευταίο τέρμα.
Αρκετά απλό. Ωστόσο, αν έχετε πονηρή διάθεση,
μπορείτε να χτυπήσετε μπάλα αντιπάλου
και να τη στείλετε μακριά απ' το τέρμα.
Γιατί να χάσεις τη σειρά σου αφού πρέπει να σκοράρεις;
-Για να εξοργίσεις τον αντίπαλο; -Ακριβώς.
Ο αδύναμος παίκτης παίζει το παιχνίδι, ο σοφός, τον αντίπαλο.
Κάτι μου λέει ότι θα το απολαύσω.
Μάλιστα. Λοιπόν, ο Μπένεντικτ έχει καλή βολή,
μα αποφεύγει τις συγκρούσεις.
Ο Κόλιν είναι πονηρός.
Θα χτυπήσει ενώ είστε ανυποψίαστες,
οπότε να έχετε τον νου σας.
Η Ελοΐζ επικεντρώνεται στο να κερδίσει τους μεγάλους.
Ας ελπίσουμε ότι θα εστιάσει σ' αυτούς και θα σας ξεχάσει.
Εγώ αποτελώ αίνιγμα και δεν φανερώνω τα μυστικά μου.
-Ελοΐζ. -Κι είναι κι ο Άντονι.
Να μαντέψω. Πιο αδίστακτος, ανελέητος παίκτης.
Έχετε γνωριστεί, βλέπω.
Δεν σημαίνει ότι δεν είναι έντιμος.
Συνήθως είναι πολύ αβρός αθλητικά.
Εκτός απ' αυτό το γήπεδο.
Σίγουρα θα 'ναι εξαιρετικός παίκτης.
Θα περάσουμε όλοι ένα απολαυστικό απόγευμα.
ΟΙΚΟΣ ΡΑΠΤΙΚΗΣ
Όχι, πιο χαμηλά.
Να τονίσουμε τη σιλουέτα της.
Πιο χαμηλά.
Μαντάμ, πρέπει να διαμαρτυρηθώ.
Δεν σε πληρώνω γι' αυτό.
Σε πληρώνω για να τα φτιάχνεις όπως θέλω εγώ.
Τώρα που το ξανασκέφτομαι, ίσως φταίει το ύφασμα.
Ήρθε νέα μοδίστρα απέναντι, άρτι αφιχθείσα από Βιέννη.
Ίσως να έχει κάτι που θα αναδεικνύει τα προσόντα σου, Προύντενς.
Πάμε να ντυθείς.
Εμένα μου άρεσε το σχέδιό σας.
Μερσί, δεσποινίς Πενέλοπι.
Εγώ είμαι πάντα πολύ αδέξια με τα φορέματά μου απ' ό,τι φαίνεται.
Τις προάλλες έσκισα τον κορσέ
και δανείστηκα φόρεμα απ' τη βοηθό.
-Νομίζω ότι με είδατε. -Δεν το θυμάμαι.
Πάτε συχνά εκεί;
Απέχει πολύ απ' το καθωσπρέπει κομμάτι της πόλης.
Μπορώ να σας ρωτήσω το ίδιο.
Αλλά όχι.
Γιατί πιστεύω ότι μια κυρία μπορεί να κάνει ό,τι θέλει.
Δεν συμφωνείτε;
Ναι, ασφαλώς.
Τα μεταξωτά που παραγγείλατε.
Άφησέ τα πίσω.
Ελπίζω μόνο να τα χρησιμοποιήσω.
Ας το στρίψουμε.
-Είπαμε ότι θα διαλέγει ο μικρότερος. -Διαλέγουμε αλφαβητικά.
-Έτσι είθισται. -Παιχνίδι δεν είναι;
Σας παρακαλώ.
Το δίκαιο είναι
να αφήσουμε τις φιλοξενούμενες να επιλέξουν και να παίξουν πρώτες.
Διαλέξτε, δεσποινίς Εντούινα.
Εξαιρετική επιλογή.
-Η σφύρα του θανάτου. -Για δες, αδερφέ.
Δική σας είναι;
Όχι. Κρατήστε την.
Απείλησες να με δείρεις όταν…
Υπερβάλλεις!
Είστε προληπτικός;
Κάποιοι άντρες θέλουν τα δικά τους εργαλεία.
Όπως τα παιδιά τις κουβέρτες.
Παίζω μια χαρά με οποιαδήποτε σφύρα.
Καλή σας τύχη.
Θα συζητάμε όλη μέρα ή θα παίξουμε;
-Όχι. -Είναι δική μου!
Στο πεδίο μάχης!
Άντε.
Ναι!
Σκούριασες, αδερφέ;
Εντάξει.
Επιτρέψτε μου.
-Ναι! -Ναι!
Μπράβο!
Φοβερή βολή!
Ελοΐζ, μην κλέβεις.
Άντε, αδερφέ.
Θα ρίξεις;
Ατυχία.
Οι απαιτήσεις της ημέρας επηρεάζουν το παιχνίδι σου, αδερφέ;
Αποκλείεται.
Δεσποινίς Εντουίνα, η σειρά σας.
Δεν ήθελα να σας εμποδίσει η μπάλα μου, άφησα κενό για να περάσει η δική σας.
Πολύ ευγενικό εκ μέρους σας.
-Αστόχησε. -Πολύ καλά, Εντουίνα.
Πολύ καλά.
Άντε, Μπένεντικτ.
Κάτι σε απασχολεί.
Αλλιώς δεν θα μου έδινες τόσο εύκολη βολή.
Ναι!
Κύριο μέλημά μου…
Ομολογώ, δεν σκέφτομαι το παιχνίδι.
Τα αδέρφια μου περιπλέκουν τα πράγματα.
Έκανα αίτηση για να φοιτήσω
στη Σχολή Καλών Τεχνών.
-Αλήθεια; Συγχαρητήρια. -Μη χαίρεσαι ακόμα.
Περιμένω να μάθω αν έγινα δεκτός.
-Δέχονται λίγους για σπουδές εκεί. -Παραμένει συναρπαστικό ενδεχόμενο.
Δεν είναι και το Γκραντ Τουρ που έκανες εσύ.
Αλλά, ναι,
ελπίζω κι εγώ να διακριθώ.
Πρόσεχε, Ελοΐζ. Έτσι μπράβο.
Χτύπα την!
-Μπράβο! -Απίστευτο!
Σε καμαρώνω.
Σας συγχαίρω για τις θυγατέρες σας.
Πρέπει να τις καμαρώνετε.
Η μεγαλύτερη ευλογία μου.
Ίσως κι η μεγαλύτερη δυσκολία μας.
Σε ό,τι έχει να κάνει με τον γάμο.
Ναι, η σεζόν είναι απαιτητική.
Έχετε καιρό να πατήσετε σε αγγλικό έδαφος, έτσι;
Απ' όταν έφυγα με τον συγχωρεμένο.
Σαν να πέρασε μια ζωή.
Καταλαβαίνω.
Έχω κι εγώ τέτοιες αναμνήσεις στο Όμπρεϊ Χολ.
Ξεκίνησαν αργά,
αλλά έχω ακόμα ελπίδες για αιματοχυσία.
Η λαίδη αστειεύεται.
Τα παιδιά μου είναι ανταγωνιστικά μα αρτιμελή ως τώρα.
Πρόσεχε.
Η μητρότητα ταιριάζει στη δούκισσα.
Ναι, πράγματι.
Το συνοικέσιό μας πέρυσι ήταν πολύ έξυπνο, λαίδη Μπρίτζερτον.
Ναι, ίσως έχουμε κι εφέτος την ίδια τύχη, λαίδη Ντάνμπερι.
Είσαι εντελώς εκτός.
Αν καταφέρουν να διατηρήσουν την πορεία τους.
Ναι!
Δώσε βάση, αδερφέ!
Φοβερή βολή!
-Μπράβο, Κόλιν. -Ναι!
Τυχερέ!
-Μπορείτε να τον κερδίσετε. -Θα ήταν αντιαθλητικό.
Μου είπαν ότι ήταν προαπαιτούμενο για το παιχνίδι.
Μαθαίνετε γρήγορα, δις Σάρμα.
Τι λέτε, άρχοντά μου;
Έχετε διάθεση ήττας;
Η διάθεσή μου θα παραμείνει αμετάβλητη ανεξαρτήτως.
Αλήθεια; Θα υποστείτε γενναία την ντροπή της ήττας;
-Να είσαι ευχάριστη! -Μην ανησυχείτε.
Δεδομένων των τακτικών των αδερφών μου,
η δις Σάρμα συμπεριφέρεται με χάρη.
Τότε, δεν θα σας πειράξει αυτό.
Μπράβο!
Δικαίως τη συμπάθησα.
Δεσποινίς Εντουίνα. Σειρά σας.
Μάλλον έχασα.
Μπορείτε να φέρετε την μπάλα αν θέλετε να συνεχίσετε.
Λέω να σταματήσω.
Να…
Να σας συνοδεύσω, αν το επιθυμείτε.
Μη σας χαλάσω τη διασκέδαση.
Θα πιω κάτι δροσιστικό με τις μητέρες μας.
Αστόχησα.
Κόλιν, σειρά σου.
Τι βολή, αδερφέ!
Ναι. Τι κρίμα!
Πηγαίνετε να τις φέρετε. Εκτός αν θέλετε να τα παρατήσετε.
Αποκλείεται.
Μετά από εσάς.
Φροντίστε να μη νικήσουν τα αδέρφια μου,
γιατί θα καυχιούνται.
Ενώ εσείς θα δείχνατε μεγαλοψυχία ως νικητής.
Ανάθεμα!
Μπορούμε να τις βγάλουμε. Δεν θα το μάθει κανείς.
Θα το ξέρω εγώ.
Άρα, είστε έντιμος. Σε ό,τι αφορά τα αθλήματα τουλάχιστον.
Ναι, αλλά κι επειδή θα με εκθέτατε με το παραμικρό ατόπημα.
Το αυτό ισχύει και για εσάς.
Άρα, δεν υπάρχει άλλη λύση.
Σειρά σας. Εκτός κι αν δεν θέλετε να λερώσετε τις μπότες σας.
Μην ανησυχείτε γι' αυτές.
Βοήθεια.
Τραβήξτε το.
Προσπαθώ. Κόλλησε.
Θέλετε βοήθεια ή όχι;
Δεν είναι αστείο.
Δεν είπα ότι ήταν.
Δεν μπορώ…
Νομίζω ότι
σας υποτίμησα, δεσποινίς Σάρμα.
Αυτό φαίνεται να 'ναι το μοτίβο της γνωριμίας μας, όχι;
Εφόσον ξεπεράσαμε τις τυπικότητες…
πείτε μου αλήθεια.
Πώς θα κερδίσω την έγκρισή σας;
Δεν τη στερώ από κακία, άρχοντά μου.
Θέλω να βοηθήσω την Εντουίνα να γίνει όσο πιο ευτυχισμένη γίνεται.
Θα περίμενα να με καταλάβετε,
μιας κι έχετε κι εσείς αδερφές να προστατέψετε.
Άλλο αυτό. Έχω χρέος να…
Το ίδιο κι εγώ για την Εντουίνα, σε κάθε σημαντικό ζήτημα.
Ας αφήσουμε πίσω τις αψιμαχίες, τότε,
κι αφήστε με να σας δείξω ότι θα της προσφέρω ευτυχία κι ασφάλεια.
Θα μου κάνετε τη χάρη;
Ανακωχή ή όχι,
δεν θα σας παραδοθώ ποτέ στα αθλήματα.
Σειρά σας, άρχοντά μου.
Συμβαίνει κάτι;
Νίκησα!
Θα 'ναι ευχάριστη συντροφιά στο δείπνο.
Λόρδε, δεν θέλετε να…
Τέλος το παιχνίδι.
ΕΙΣ ΜΝΗΜΗΝ ΤΟΥ 8ου ΥΠΟΚΟΜΗ ΕΝΤΜΟΥΝΤ ΜΠΡΙΤΖΕΡΤΟΝ
ΠΟΥ ΑΠΕΒΙΩΣΕ ΤΟΝ ΜΑΪΟ ΤΟΥ 1803 ΤΟ ΜΝΗΜΑ ΤΟΠΟΘΕΤΗΣΕ Η ΟΙΚΟΓΕΝΕΙΑ ΤΟΥ
Είναι λάθος. Μην το κάνεις.
-Φέρ' τον αμέσως εδώ! -Η λεβάντα είναι γαλάζια
-Άρχοντά μου. -Είναι πράσινη
Πρέπει να έρθετε.
-Εγώ; -Είναι ανάγκη.
Θα γίνω βασίλισσα
Όλα καλά. Σας παρακαλώ. Δεν πρέπει να στέκεστε.
Επτά φορές το έχω κάνει.
Ξέρω πώς είναι το καλά, κι αυτό δεν είναι. Δεν μπορεί να το κάνει.
Δεν θα το επιτρέψω. Σταμάτα τον!
Το μωρό δεν έχει πάρει θέση.
-Δηλαδή; -Ισχιακή προβολή.
Τι θέλετε να κάνουμε;
-Δεν… -Θα κάνω ό,τι μπορώ.
Αλλά ίσως τεθεί θέμα επιλογής.
Ποιον θα προτιμούσατε;
-Τι; -Τι του λες;
Σου είπα να μην του μιλήσεις.
Με εμένα μίλα!
Ο λόρδος πρέπει να αποφασίσει.
Ο λόρδος είναι παιδί!
Είναι το παιδί μου.
Γεννήθηκε εδώ μέσα, απ' αυτό το ίδιο σώμα.
Δεν τον αφορά.
Ας μιλήσουμε στον διάδρομο.
Όχι, Άντονι. Μη φύγεις από εδώ.
Μητέρα, σε παρακαλώ. Ξάπλωσε, ηρέμησε.
Θα μάθω τι θέλει και θα γυρίσω αμέσως.
Θέλει να αποφασίσεις ποιος από εμάς θα ζήσει.
Εγώ ή το μωρό.
Σκοτώνεις το μωρό, σώζεις τη μητέρα.
Ανοίγεις τη μητέρα, σώζεις το μωρό.
Είναι δική μου επιλογή.
-Είναι επιλογή του λόρδου. -Ο Έντμουντ είναι ο λόρδος!
Η επιλογή είναι του Έντμουντ.
Μόνο του Έντμουντ θα μπορούσε να είναι, διότι με αγαπούσε.
Με αγαπούσε πάρα πολύ. Δεν θα ήταν καν προς συζήτηση.
Γιατί σε μια τέτοια αγάπη,
η απάντηση,
η επιλογή,
είναι ξεκάθαρες.
Δεν θα 'πρεπε να χρειάζεται να το εξηγώ!
Ο Έντμουντ θα έπρεπε να είναι εδώ!
Κάνε ό,τι θέλει.
-Λόρδε… -Ό,τι επιλέξει εκείνη.
Θα προσπαθήσω να σώσω και τους δυο.
Μη μ' αφήνεις!
Κούνα την έτσι, για να τραβήξεις το βλέμμα του στο μπούστο.
Έτσι.
Να γελάς με τα αστεία του.
Κάθε άνδρας θέλει να τον θεωρούν αστείο.
Καλησπέρα.
Είναι πράγματι μια καλή μέρα.
Αλλά κάνει ζέστη.
Έτσι, Προύντενς;
Ναι, πολλή ζέστη.
Παραδόξως για την εποχή.
Μητέρα, να πάω στη μοδίστρα;
-Θέλω κορδέλες. -Όχι τώρα, Πενέλοπι.
Η Προύντενς ρωτούσε για την Αμερική.
-Σωστά, Προύντενς; -Δεν…
Ναι.
Σ' αρέσουν τα ταξίδια;
Τα λατρεύω.
Δηλαδή, θα τα λάτρευα.
Δεν έχω πάει πιο πέρα απ' το Σάσεξ.
Η μητέρα λέει ότι πέρα απ' το Χάμσαϊρ είναι εντελώς απολίτιστα.
Πώς αστειεύεται! Η καλή μου είναι τόσο έξυπνη.
Η Αμερική είναι σίγουρα πιο μακριά απ' το Χάμσαϊρ.
Κάλεσα τους Κάουπερ σε δείπνο απόψε.
Τους Κάουπερ;
Μήπως σχετίζεται
με το περιδέραιο που δωρίσατε στη δίδα Κάουπερ;
Θέλω λόγο για να απολαύσω τη συντροφιά τους;
Θα το φροντίσετε; Ελάφι ίσως;
Δεν πέτυχε.
Ο ξάδερφος Τζακ δεν έριξε ματιά στο μπούστο.
Σταμάτα να τον λες έτσι.
Σταμάτα το κι αυτό.
Ελπίζω να μη σας κούρασε το απόγευμα.
Καθόλου, άρχοντά μου.
Τα αδέρφια μου γίνονται κουραστικά.
Βρίσκω ότι μου είναι αδύνατον να κουραστώ στον φρέσκο αέρα της εξοχής.
Ευχάριστη στάση.
Θα τη χρειαστείτε αν περνάτε πιο πολύ χρόνο μ' εμάς.
Φαντάζεστε να ζείτε εδώ με την οικογένειά σας,
στην εξοχή, άρχοντά μου;
Λόγω των ευθυνών μου, θα μετακινούμαι πολύ συχνά.
Είναι πολύ πιθανό να περνάω μεγάλες περιόδους
χώρια απ' τα παιδιά. Και τη σύζυγο.
Ανυπομονώ να στηρίζω τον σύζυγό μου
με ό,τι κι αν ασχολείται.
Εκφράζεστε πολύ δεκτικά, δις Εντουίνα.
Αναζωογονητικό και σπάνιο.
Αλλά, για να είμαι σαφής, άρχοντά μου,
αυτό δεν σημαίνει πως δεν έχω άποψη.
Ανακάλυψα ότι
κανείς μπορεί να παραμένει δεκτικός ενώ έχει εσωτερική δύναμη.
Εγώ έχω την τύχη
να έχω αγαπήσει τη λογοτεχνία και τη μάθηση.
Γι' αυτό είμαι
αρκετά χαρούμενη σε διάφορες περιστάσεις,
ως και ικανοποιημένη,
με τα ποικίλα ενδιαφέροντα και τις ενασχολήσεις μου.
Θα το παραδεχτώ.
Τα μόνα βιβλία που διάβασα φέτος
είναι τα λογιστικά της περιουσίας.
Κι είναι φρικτά πληκτικά.
Τέλεια, λοιπόν. Εσείς δεν έχετε χρόνο για διάβασμα
κι εγώ χρειάζομαι ακροατή για τις ιστορίες μου.
Μ' αρέσει να μιλώ για βιβλία.
Εμπρός, λοιπόν.
Έχετε διαβάσει Γκαλίμπ;
Ποτέ.
Ωραία.
Είναι αρκετά αστείος.
-Καλό αυτό. -Κι ευφυής.
Δεν περίμενα κάτι άλλο.
Κι η συζήτηση δεν είχε αμήχανες παύσεις.
Αλήθεια. Καμία καταστροφική διακοπή.
Τι…
Τι συζητήσατε;
Για την οικογένειά του.
Άρα μόνο για εκείνον; Αδερφούλα, αν ήταν μονόπλευρη η συζήτηση…
Το κάθε άλλο.
Ήμουν πεπεισμένη ότι η κακή μου επίδοση στο παιχνίδι τον άφησε
αδιάφορο.
Αλλά με ρώτησε για μένα,
για την οικογένειά μας.
Τον ενδιέφεραν όσα έλεγα, αδερφή.
Βιβλία που έχω και δεν έχω διαβάσει.
Μάλιστα…
Ελπίζω οι προθέσεις του να ήταν μόνο ειλικρινείς.
Πιστεύω πραγματικά ότι κάτι θα προκύψει.
Μια πρόταση, αδερφή.
Το νιώθω.
Όλα πάνε καλά, λοιπόν;
Εξαιρετικά.
Ανέφερε το παλ μαλ η δις Εντουίνα; Δεν φάνηκε να διασκεδάζει ιδιαίτερα.
Πώς να διασκεδάσει
όταν όλοι σας το ρίξατε στη μονομαχία;
Μόνο έτσι παίζεται το παιχνίδι.
Πάλι καλά που άντεξε όσο άντεξε.
Δεν έχει σημασία.
Περιττή η νίκη ενός ανόητου παιγνίου για να κερδίσει την καρδιά μου.
Τι έκανες στον αδερφό μου;
-Δάφνη. -Κέρδισε πράγματι την καρδιά σου;
Τη γνώρισες.
Και την οικογένειά της. Είναι αξιαγάπητη κι ευχάριστη
κι ενδιαφέρουσα. Ως και συνετή.
Σε τι ακριβώς ενίστασαι;
Σε τίποτα, φαντάζομαι.
Αν θεωρείς ότι είναι η κατάλληλη.
Αν λες ότι στην παρουσία της
δεν μπορείς μηδέ να σκεφτείς μηδέ να αναπνεύσεις.
Αν λες ότι το νιώθεις.
Ποιο;
Τι…
Αυτό που καθιστά αδύνατο να στρέψεις αλλού το βλέμμα
οποιαδήποτε στιγμή.
Όταν
ψυχή τε και σώματι
νιώθεις ότι θα τυλίγονταν στις φλόγες
όταν βρίσκεστε κοντά.
Όταν το μόνο που μπορείς να κάνεις παρουσία της
είναι να αντισταθείς στην επιθυμία να αγγίξεις τα χείλη της με τα δικά σου.
Αν αυτό νιώθεις όταν είσαι με τη δίδα Εντουίνα,
τότε χαίρομαι πολύ για σένα.
Δεν θα το περιέγραφα καλύτερα.
Θέλω να μάθω;
Μην απαντήσετε.
Τι καλά που καταφέρετε να έρθετε, παρά την πρόσκληση της τελευταίας στιγμής!
Ασφαλώς, λαίδη Φέδερινγκτον.
Πώς να αρνηθούμε πρόσκληση από το πρόσωπο της ημέρας;
Προφανώς.
Ναι, ο νέος λόρδος Φέδερινγκτον έχει προκαλέσει ντόρο.
Σωστά, Προύντενς;
Λόρδε Φέδερινγκτον.
Θέλω να μάθω κι άλλα για τα ορυχεία σας στην Αμερική.
Απ' τους λίθους των φτιάχνονται εξαιρετικά περιδέραια.
Γιατί να λέμε για ρουμπίνια
ενώ έχουμε τόσα να ανακαλύψουμε εδώ;
Πείτε μου, δις Κάουπερ, έχετε αδέρφια;
Φευ, είμαι μοναχοκόρη.
Αλλά με θεωρώ ιδιαιτέρως στοργική.
Συγγνώμη.
Τι έλεγες, καλή μου;
Δεν θα τολμούσα να κομπάσω,
αλλά πάντα μου λένε ότι είμαι θερμή και στοργική.
Είστε το καμάρι του φύλου σας.
Φέδερινγκτον, στοίχημα πως δεν έχει τέτοια ελάφια στην Αμερική.
Ασύγκριτη η αγγλική κουζίνα.
Τότε, πρέπει να μας έρθετε. Η μαγείρισσά μου φημίζεται για το τράιφλ.
Αυτή που κλέψατε απ' τους Έβανς;
Αναρωτιέμαι, άρχοντά μου.
Με τόσα ταξίδια τόσα χρόνια, δεν μπήκατε στον πειρασμό να παντρευτείτε;
Ήθελα να εδραιωθώ πρώτα στην κοινωνία.
Μα τώρα, ως λόρδος Φέδερινγκτον…
Έρχεται κάποια στιγμή που όλοι θέλουν μια σύντροφο.
Κάποια που σε βλέπει όπως είσαι,
που θα σε ξαλαφρώνει απ' τα βάρη της μέρας.
Νέο το φόρεμα, Κρέσιντα;
Δεν είναι υπέροχο;
Η νέα μοδίστρα είναι πολύ επιτυχημένη.
Τα σχέδια της μαντάμ Ντελακρουά φαίνονται κάπως κοινότοπα συγκριτικά.
Σταμάτα να διακόπτεις.
-Απλώς ρώτησα. -Προύντενς, είπες κάτι;
Ναι, βασικά είπα.
Αναρωτιόμουν αν μετά απ' το δείπνο
θα θέλατε να σας τραγουδήσω.
Ήμαρτον.
Σας ανέφερα ότι η Κρέσιντα τραγουδά και παίζει πιάνο εξαιρετικά;
Δεν θα μπορούσα. Η Φίλιπα…
Είστε απασχολημένη την Πέμπτη, δις Κάουπερ;
Θα μου κάνατε την τιμή να πάμε έναν περίπατο;
Ίσως στο Ρότεν Ρόου;
Με μεγάλη μου χαρά, άρχοντά μου.
Ευχαρίστως θα τραγουδούσα…
Αρκετά, Προύντενς!
Αν θες να καθαρίσεις το μυαλό σου, μπορώ να βοηθήσω.
Το χρησιμοποιούν οι ταξιδιώτες για να ανοίξουν το μυαλό
και να ξεπεράσουν τα κοινά άγχη.
Μυρίζει άσχημα, έτσι;
Χρειάζεται ελάχιστο για να νιώσεις την επίδραση.
Ποιο το νόημα;
Λες κι ένα τσάι θα μου αποσπάσει την προσοχή
απ' αυτό που αποφασίζεται τώρα στη Σχολή Καλών Τεχνών.
Ίσως ξεχαστείς απ' τις σκέψεις που σε βασανίζουν.
Τις αμφιβολίες, τις ερωτήσεις που παραμένουν
όσο κι αν πας να ξεφύγεις.
-Είσαι καλά, αδερφέ; -Θα δεις.
Αυτό το τσάι είναι ελιξίριο.
Μια φορά, στους Παξούς, έκανα διαλογισμό επί ώρες
με ένα μόνο φύλλο.
Διάβολε!
Φρικτό.
Μην απογοητεύεστε απ' το παιχνίδι.
Είναι αναμενόμενος ο ανταγωνισμός.
Να σας ρωτήσω κάτι, δεσποινίς Ελοΐζ;
Αν έκανα σκόπιμα το τρίτο τέρμα μικρότερο φέτος; Ναι.
Ό,τι θέλετε.
Φοβάμαι ότι αναστάτωσα τον υποκόμη στο παιχνίδι.
Πλησιάσατε το μνήμα του πατέρα;
Τότε, δεν ευθύνεστε εσείς.
Σπάνια πλησιάζει εκεί.
Να σας ρωτήσω κι εγώ κάτι;
Από επιλογή δεν παντρευτήκατε;
Μου λένε ότι συνηθίζω να είμαι πολύ ευθύς.
Όλοι λένε ότι κάλλιο να πεθάνεις παρά να καταλήξεις μεγαλοκοπέλα.
Εσείς φαίνεστε απολύτως ευτυχής με την κατάστασή σας.
Δεν είναι ιδανική.
Ο κόσμος δεν καλοδέχεται μια ανύπανδρη γυναίκα.
Η κοινωνία δεν έχει θέση για εμάς,
παρά μόνο στο περιθώριο.
Ελάττωμα της κοινωνίας, όχι της γυναίκας.
Πράγματι.
Μητέρα.
Εδώ είσαι.
Εδώ είμαι.
Καλά φαίνεσαι.
Κοιμήθηκα.
Πλύθηκα.
Πήγα μια βόλτα έξω. Είδα τα παιδιά.
Πήγα στο ξωκλήσι. Τώρα προσπαθώ να φανώ
χρήσιμη κεντώντας.
Έλα να φάμε οικογενειακά.
Ξέρω ότι είναι δύσκολο.
Ξέρω ότι σου λείπει.
-Σε παρακαλώ… -Λείπει σε όλους μας.
-Ίσως… -Άντονι, αυτό είναι.
Κάνω ό,τι καλύτερο μπορώ.
Σηκώνομαι κάθε μέρα,
ντύνομαι, τρώω, προσπαθώ να εισπνέω και να εκπνέω.
Πιέζω τον εαυτό μου να περάσει απ' το παιδικό δωμάτιο.
Και σκέφτομαι
πόσο λυπάμαι τη μικρή Υακίνθη
που δεν θα γνωρίσει ποτέ το γέλιο του Έντμουντ.
Ή τη μυρωδιά του
ή την αίσθηση της αγκαλιάς του.
Λυπάμαι ακόμα πιο πολύ εμένα, γιατί, τις πιο πολλές φορές,
το μόνο που σκέφτομαι
είναι ότι αυτό το μωράκι δεν μου έκανε τη χάρη να με σκοτώσει
ώστε να είμαι με τον σύζυγό μου.
Ο Έντμουντ ήταν ο αέρας που ανέπνεα.
Και τώρα δεν υπάρχει αέρας.
Οπότε,
μη μου ζητάς να φάμε οικογενειακά.
Κάνω ό,τι μπορώ.
Άντονι;
Άντονι.
-Μπορώ να φύγω. -Όχι, μείνε.
Σε παρακαλώ.
Του άρεσαν οι πασχαλιές.
Καλέ μου.
Δεν θέλω να σε βλέπω έτσι.
Τόσο άθυμο.
Το κόρτε, το ενδεχόμενο πρότασης,
η επιλογή της γυναίκας με την οποία θα μοιραστείς τη ζωή.
Αγαπημένο μου παιδί, θα έπρεπε να το διασκεδάζεις.
Είμαι ευτυχής.
Εκπληρώνω το χρέος μου στην οικογένεια.
Αυτό υπερέχει όλων.
Η αφοσίωσή σου στην οικογένεια
δεν σημαίνει ότι δεν υπάρχει χώρος για αγάπη, Άντονι.
Ο πατέρας σου πήρε σοβαρά τον ρόλο του υποκόμη,
αλλά αγάπησε και βαθιά.
Ξέρω ότι αυτό θες κι εσύ. Ξέρω ότι, κατά βάθος,
αυτό ήθελες πάντα.
Θαρρείς ότι με ξέρεις καλά.
Ξέρω πόσο γλυκό κι ειλικρινές παιδί ήσουν.
Πάντα με έναν καλό λόγο κι ένα χωρατό.
Μα μετά τον θάνατο του πατέρα σου, σήκωσες τείχη,
λες κι η αγάπη είχε γίνει
αδυναμία
αντί για τη μεγαλύτερη δύναμή σου. Δεν είσαι έτσι.
Αξίζεις να νιώσεις ό,τι ένιωσα εγώ
όταν μου φόρεσε τη βέρα ο πατέρας σου.
Μια υπόσχεση, όχι μόνο για τον ιερό δεσμό αλλά και για την ιερή αγάπη.
-Δεν θα έχει θέση στον γάμο μου. -Δεν το εννοείς.
Αναζητώ μια προσηνή σύντροφο, να μοιραστούμε μια ευχάριστη ζωή,
που δεν θα επηρεάσει ο σπαραγμός κι η θλίψη.
Ήσουν σχεδόν απούσα…
μετά τον θάνατό του.
Κι όμως εγώ
έχω την κατάρα να θυμάμαι κάθε στιγμή.
Δεν θα μπορούσα…
Δεν θα γινόμουν η αιτία τέτοιου πόνου,
όσο σκληρό κι άκαρδο κι αν με θεωρούν όλοι.
Αυτή η αίθουσα είναι εξαιρετικά φωτισμένη.
Το παρατήρησες, Κολ;
Η λάμψη των κεριών… Είναι λες και
καθόμαστε ανάμεσα στα αστέρια.
Τι έχεις;
Έλεγα στον Μπένεντικτ πόσο όμορφα είναι τα αστέρια στην Ελλάδα.
Περνάτε καλά, δις Εντουίνα;
Ναι, πάρα πολύ.
Συναρπαστική η ένταση της πόλης,
μα απολαμβάνω τη γαλήνη της εξοχής.
Κι εγώ το ίδιο.
Αν και δεν είναι τόσο γαλήνια με όλη την οικογένεια παρούσα.
Καταλαβαίνω.
Δεν μπορώ να συγκρίνω την οικογένειά μου με τα επτά αδέρφια σας,
αλλά
η αδερφή μου κι εγώ ήμασταν μπελάδες μικρές.
Το φαντάζομαι.
Αλλά η Κέιτ με πρόσεχε πάντα.
Έχει μεγάλη ευθύνη για την οικογένεια.
Μεγάλη ομοιότητα μ' εσένα, Άντονι.
Πολλές οι οικογενειακές ευθύνες.
Ήταν μια αποκάλυψη, κι έγινε καλύτερη,
μιας κι ίσως ήμουν ο μόνος Βρετανός που τα είχε δει επί δεκαετίες.
Μπένεντικτ, ανησυχείς τις καλεσμένες.
Δεν πειράζει, λαίδη.
Ίσως…
είναι ώρα για μια πρόποση.
Καλή ιδέα. Να ευθυμήσουν οι καλεσμένες.
Ή να φροντίσουμε άλλα επείγοντα θέματα.
Η αδερφή μου κι εγώ κουραστήκαμε λίγο.
Πρόποση. Ναι.
Θερμές ευχαριστίες στις Σάρμα που είναι μαζί μας.
Ήταν υπέροχα που ήσασταν παρούσες
στη δεύτερη ετήσια ήττα μου στο παλ μαλ.
Δεν θα επαναληφθεί, σας διαβεβαιώ.
Κι ιδιαίτερες ευχαριστίες στη δίδα Εντουίνα.
Ήταν τιμή μου
που σας γνώρισα αυτές τις μέρες.
Μάλιστα,
θα ήθελα να σας κάνω μια ερώτηση.
Θα ήθελα να…
Θα ήθελα να σας παρακαλέσω
να μην πείτε σε κανέναν στο Λονδίνο για τη χθεσινή ήττα.
Το πλήγμα στην υπόληψή μου θα ήταν βαρύ.
Στις όμορφες μέρες.
-Όμορφες μέρες. -Ναι.
-Στις όμορφες μέρες. -Ναι!
Ναι.
-Δεν έκανες τίποτα κακό. -Κάτι πρέπει να έκανα.
Θα έρθει κι ο υπόλοιπος καλός κόσμος στην εξοχή.
Ο υποκόμης θα είχε κάνει ήδη την πρόταση αν ήθελε.
-Αν έχασα την ευκαιρία; -Εντουίνα.
Έπρεπε να είχα μάθει κι άλλα για αυτούς.
Έπρεπε να ξέρω τα ενδιαφέροντά τους.
Έπρεπε να είμαι καλύτερη!
Απέτυχα παταγωδώς.
Νιώθω σαν ανόητη.
Μην το ξαναπείς αυτό.
Το ήξερα ότι θα σε πλήγωνε. Έλα εδώ.
Δεν θέλω να σε βλέπω έτσι.
Νόμιζα ότι του άρεσα.
Είσαι το διαμάντι της σεζόν.
Κάθε άνδρας πίσω στο Λονδίνο επιθυμεί να σε νυμφευθεί.
Έχεις επιλογές, αδερφούλα.
Όλα θα πάνε καλά, θα δεις, παρά την απογοήτευση με τον υποκόμη.
Ακόμα ξύπνιος είσαι;
Κοίτα να πλυθείς πριν δεις τη μητέρα.
Είναι μαγικό, αδερφέ!
Έχεις δίκιο.
Με βασάνιζαν καιρό οι αμφιβολίες.
Ο κόσμος κρίνει τι έχει γούστο, όχι η Βασιλική Σχολή!
Είσαι ανόητος.
Μπένεντικτ, ήρθε κάτι για σένα.
Γράμμα απ' το Λονδίνο.
Με δέχτηκαν.
Η Βασιλική Σχολή με δέχτηκε.
Μπήκα!
Νόμιζα ότι δεν κρίνουν αυτοί τι έχει γούστο.
Θα είδαν ότι το έργο μου είναι πολλά υποσχόμενο.
Θα γίνετε όλοι μάρτυρες του ταλέντου μου!
Είναι μαύρα μεσάνυχτα!
Τώρα θα γίνει ανυπόφορος σαν εσένα.
Εμένα;
Αν ξανακούσω για τις περιπέτειές σου στην Ελλάδα…
Αφού σου άρεσε τόσο πολύ εκεί, γιατί γύρισες πίσω;
Κοίτα…
Μαθαίνεις νέα της;
Της δίδας Τόμσον.
Δεν γράφετε γράμματα;
Νόμιζα ότι ξέχασες τη δίδα Τόμσον,
τη λαίδη Κρέιν, μάλλον, εντελώς.
Η απόσταση δεν σβήνει τη μνήμη.
Εδώ κοντά μένει.
"Είναι τιμή μου να δεχτώ
την αποδοχή σας".
Λες να κρατήσει πολύ ακόμα;
Δεν έχω ιδέα.
Ένας καλλιτέχνης πρέπει να είναι ελεύθερος να ακολουθήσει τη μούσα του.
ΤΕΪΟΠΟΤΕΙΟ ΓΚΑΝΤΕΡ
Αλλά φαίνεται ότι η καλή κοινωνία έχει πέσει θύμα της αστάθειας της μόδας.
Πώς αλλιώς εξηγείται το κακόγουστο,
τολμώ να πω και πρόστυχο, φόρεμα που φορούσε η δις Κρέσιντα Κάουπερ;
Η καινούρια μοδίστρα του Μέιφερ
έχει ένα και μόνο πλεονέκτημα.
Είναι καινούρια.
Η μαντάμ Ντελακρουά μπορεί να είναι μεγάλη,
αλλά τουλάχιστον είναι ικανή.
Άσε εκεί τα μεταξωτά.
Δεσποινίς Πενέλοπι.
Δεν είναι δουλειά σας να είστε παρατηρητική;
Να κρύβετε τα μυστικά των πελατισσών
με ένα ωραίο ύφασμα ή μια διακοσμημένη ροζέτα,
όπως κρύβομαι κι εγώ.
Πίσω απ' την πένα.
Δεν σκοπεύω να αποκαλύψω την ταυτότητά σας.
Δεν ήρθα γι' αυτό.
Μπορώ να σας εμπιστευτώ, μαντάμ Ντελακρουά.
Σε έναν ανδροκρατούμενο κόσμο, στήσατε μια επιχείρηση, όπως κι εγώ.
Μπορούμε να αλληλοβοηθηθούμε.
Δυσκολεύομαι να τα διαχειριστώ όλα μόνη.
Αν εσείς με εντοπίσατε τόσο εύκολα, είναι θέμα χρόνου να με αναγνωρίσει
κάποιος λιγότερος διακριτικός.
Σας απέδειξα πόσο μπορώ να σας βοηθήσω στη δουλειά σας.
Βοηθήστε με τώρα στη δική μου.
Ήταν ανάγκη να με πείτε μεγάλη;
Δεν έπρεπε να είναι εξόφθαλμη η κολακεία.
Δεν πέτυχε, όμως;
Μαντάμ Ντελακρουά, επιθυμώ την εμπειρία σας.
Θαρρώ πως ήρθα πρώτη.
Βέβαια, δεν μπορούν όλοι πάντα να κάνουν τα πράγματα τόσο σωστά.
Αν κι υποθέτω ότι για κάποιους
ίσως να 'ναι αργά για να αλλάξουν πορεία
και να διορθώσουν τη ζημιά.
Άρχοντά μου.
Δεσποινίς Σάρμα.
Η αδερφή σας…
Είναι στην κάμαρά της.
Δεν νιώθει πολύ καλά σήμερα.
Δεν ήθελα να την απογοητεύσω χθες,
όταν δεν της έκανα πρόταση.
Να σας ευχαριστήσω…
Δεν θα παραμείνει απογοητευμένη. Σκοπεύω να το κάνω.
Χθες διασκεδάζαμε. Τα αδέρφια μου ήταν σκανταλιάρικα…
Κι έχοντας όλα τα βλέμματα στραμμένα πάνω μου,
με κατέκλυσαν τα συναισθήματα.
Δηλαδή, έχετε δυνατά συναισθήματα;
-Δεσποινίς Σάρμα… -Όχι.
Το μόνο που κάνετε είναι να παίζετε με τα συναισθήματα μιας εύπιστης νέας.
Φαίνεται ικανή να πιστέψει ό,τι θέλει.
Αν βλέπατε…
Την ξέρετε καλύτερα από ό,τι εγώ;
Ξέρω ότι επιθυμεί την ευτυχία.
Κι εγώ αυτό επιθυμώ για εκείνη.
Σας διαβεβαιώ πως η ευτυχία δεν είναι το ατού σας.
Η αγανάκτηση, ίσως. Ο εκνευρισμός, σίγουρα.
Το μόνο συναίσθημα
που είστε ικανός να προκαλέσετε είναι δυσφορία.
-Μείνετε ακίνητη! -Μη μου λέτε τι να κάνω!
-Μη! Αφήστε την! -Μια μέλισσα είναι.
-Πονάτε; -Τι;
-Μπορείτε να αναπνεύσετε; -Ένα τσίμπημα είναι.
Σίγουρα;
-Άρχοντά μου; -Όχι. Μη…
-Άρχοντά μου. -Μη…
Είμαι μια χαρά.
Δεν έχω τίποτα.
Ήταν μόνο μια μέλισσα.
Μια μέλισσα ήταν.
Υποτιτλισμός: Νότα Μουζάκη